GEMA JUMAT, 12 OKTOBER 2018
Oleh: Nurjannah Usman
Alhamdulillah loen pujoe Tuhan
Yang peujeut alam duem manusia
Yang peujeut langet ka dengoen alam
Yang peujeut bintang buleun purnama
Yang peujeut batee teumoh ngoen taman
Yang peujeut binatang ubeut ngoen raya
Jinoe takisah donya rap trouk jan
Mandum piasan bala trok teuka
Ka neubi gempa tanoh meugoyang
Ureueng meu timphan lam laot raya
Neubi tsunami lumpur berjalan
Sideh hai rakan Palu Donggala
Han ek tapike bala trouk tiep jan
Keu peringatan di akhee donya
Gempa hana pree karap tiep-tiep jan
Baroe hai rakan di Surabaya
Langet yang biru jitop le awan
Buleun ngoen bintang hana deuh cahya
Watee trouk watee bala bak Tuhan
Geutanyoe insan takliik bee raya
Hana deuh tanda bala yang datang
Kadang syiet malam atau ‘oh asa
Kadang ‘oh suboh watee sembahyang
Na syiet hai rakan watee uroe kha
Kadang syiet matee lam tanoh hitam
Kadang bak kadang ji’ut le donya
Hadep takalon bala yang datang
Jinoe hai rakan kadeuh dum nyata
Adeup takalon manyet meu timphan
Beko nyang datang seumiyup massa
Manyet dum gadoh lam tanoh hitam
Han ek tabayang seudeh that rasa
Mulai jinoe beu doh le rijang
Jak tueng ie sembahyang Taubat nasuha
Bek le tapikee padee lam umpang
Meubek hai rakan peu turot donya
Kajeut tapikee akhirat datang
Tanyoe hai rakan mandum tabungka
Hana tatinggai keu pewakilan
Hana tatujan matee jiteuka
Allahu Rabbi nyang peujet Allam
Neu bri ya Tuhan kamoe lam donya
Ibadah beuna bek ketinggalan
Pubuet amalan bek asai kana
Kamoe neu lindong didalam Islam
Beek na yang tham pubuet agama
Kalimah sabee kamoe lam iman
Watee trouk jan kalimah dua
Meumada ‘oh no wareeh ngoen taulan
Nyang loen sampaikan koen gura-gura
Dosa tameu’ah walau tan sajan
Kadang na kesalahan dalam menara
Neuhen, 11 Oktober 2018
ind_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn ace_Latn ace_Latn ace_Latn ace_Latn ace_Latn sun_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn